CELEX: 62015TN0181
Language: fi
Date: 2015-04-13 00:00:00
Title: Asia T-181/15: Kanne 13.4.2015 – Sopra Steria Group v. parlamentti

10.8.2015   
            
            
               FI
            
            
               Euroopan unionin virallinen lehti
            
            
               C 262/28
            
         Kanne 13.4.2015 – Sopra Steria Group v. parlamentti
   (Asia T-181/15)
   (2015/C 262/38)
   Oikeudenkäyntikieli: englanti
   
      Asianosaiset
   
   
      Kantaja: Sopra Steria Group SA (Annecy-le-Vieux, Ranska) (edustajat: asianajajat A. Verlinden, R. Martens ja J. Joossen)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan neuvottelumenettelyn NPE-15.8 aloittamisesta ilman etukäteen julkaistavaa hankintailmoitusta tehdyn Euroopan parlamentin päätöksen, jonka tekopäivä ei ole tiedossa
            
         
               —
            
            
               kumoamaan kaikki muut päätökset, joita Euroopan parlamentti mahdollisesti on tehnyt ilman etukäteen julkaistavaa hankintailmoitusta aloitetun neuvottelumenettelyn NPE-15.8 myöhemmissä vaiheissa
            
         
               —
            
            
               toteamaan ilman etukäteen julkaistavaa hankintailmoitusta aloitetun neuvottelumenettelyn NPE-15.8 perusteella mahdollisesti tehdyt sopimukset mitättömiksi
            
         
               —
            
            
               velvoittamaan Euroopan parlamentin korvaamaan oikeudenkäyntikulut, kantajalle oikeudellisen neuvonantajan käyttämisestä aiheutuneet kulut mukaan lukien.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, joka perustuu varainhoitoasetuksen 102 ja 103 artiklan ja 104 artiklan 2 kohdan sekä soveltamissääntöjen 134 artiklan 1 kohdan c alakohdan rikkomiseen, josta on seurauksena, että neuvottelumenettelyn aloittamisesta ilman etukäteen julkaistavaa hankintailmoitusta tehty päätös, jonka tekopäivä ei ole tiedossa, on pätemätön.
   Kantajan mukaan Euroopan parlamentti on menetellyt virheellisesti ja lainvastaisesti käyttäessään neuvottelumenettelyä ilman etukäteen julkaistavaa hankintailmoitusta, koska menettelyn yhteydessä olisi pitänyt todeta, että kyseessä on poikkeuksellinen menettely, jonka käyttöön on oltava oikeudellisesti pätevä peruste (kun otetaan myös huomioon Euroopan parlamentin velvollisuus kilpailuttaa kaikki julkiset hankinnat mahdollisimman laajasti, kuten varainhoitoasetuksen 102 artiklan 2 kohdassa säädetään). Kantajan mukaan Euroopan parlamentti ei ole esittänyt tällaista perustetta, eikä sellaisia Euroopan parlamentista riippumattomia ennalta arvaamattomia syitä ole olemassa, joiden vuoksi asia olisi äärimmäisen kiireellinen (kuten soveltamissääntöjen 134 artiklan 1 kohdan c alakohdan soveltaminen edellyttää).